229. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 2022210/2776/0022 της 3/21 Απρ. 1997 (ΦΕΚ Β΄ 319) Κατάταξη δικηγόρων με έμμισθη εντολή σε μισθολογικά κλιμάκια. (Αναδημοσίευση). Έχοντας υπόψη τις διατάξεις: α)του άρθρ. 2 του Νόμ. 1093/80 όπως τροποποιήθηκαν με το άρθρ. 12 του Νόμ. 1816/88, β)του άρθρ. 24 του Νόμ. 2470/97 (ΦΕΚ Α΄ 40/97) «Αναμόρφωση μισθολογίου προσωπικού της Δημόσιας Διοίκησης και άλλες συναφείς διατάξεις», γ)την αριθ. 1107147/1239/0006Α΄/4.10.96 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» και δ)το γεγονός ότι από τις διατάξεις αυτής της απόφασης προκαλείται δαπάνη, το ύψος της οποίας δεν μπορεί να προσδιοριστεί, αποφασίζουμε: 1.Οι δικηγόροι με έμμισθοι εντολή των οποίων τα κατώτατα όρια αμοιβής καθορίζονται σύμφωνα με τις διατάξεις του άρθρ. 2 του Νόμ. 1093/80 όπως τροποποιήθηκαν με το άρθρ. 12 του Νόμ. 1816/88 κατατάσσονται σε μισθολογικά κλιμάκια χωρίς περαιτέρω εξέλιξη ως εξής: α)Δικηγόροι στο Πρωτοδικείο: στο 15ο Μ.Κ. β)Δικηγόροι στο Εφετείο: στο 8ο Μ.Κ. γ)Δικηγόροι στον Άρειο Πάγο: στο 1ο Μ.Κ. 2.Στους ανωτέρω καταβάλλεται το κίνητρο απόδοσης του άρθρ. 13 του Νόμ. 2470/97. 3.Κατά τα λοιπά εξακολουθούν να ισχύουν οι διατάξεις του άρθρ. 12 του Νόμ. 1816/88. 4.Η απόφαση αυτή ισχύει από 1.1.1997. 